28. Բացառությամբ սույն հրահանգի 29-րդ կետի 1-ին ենթակետում և 33-րդ կետում նշված դեպքերի, հարկ վճարողներին եկամուտներ հաշվարկելիս (վճարելիս) հարկը պահում (գանձում) է հարկային գործակալը: Հարկային գործակալները (գործատուները) կատարում են նաև պարտադիր կուտակային ամսական վճարումները` վարձու աշխատողների (հանրային ծառայողների) բազային եկամտից և քաղաքացիաիրավական պայմանագրերով աշխատանքներ կատարող (ծառայություններ մատուցող) ֆիզիկական անձանց հարկվող եկամտից` ամսական հարկի վճարման վերջնաժամկետներում: